钦定古今图书集成/明伦汇编/氏族典/第539卷 > 《渭南县志》 > 白朴
## 钦定古今图书集成/明伦汇编/氏族典/第539卷 > 《渭南县志》 > 白朴

按《六安州志》：朴字仁甫，六安人。少随父枢判真定，遭
元兵，父子相失，自是不茹荤血。人问其故，曰：“俟见吾
亲后如初。”宋亡，恒郁郁不乐，誓不仕。元中统初，开府
史公等屡荐不屈，遂渡江而避。从诸故友放情山水
间。诗篇词翰，在在有之，皆寓不忘故国之意。所著有
《朝野新声》《太和正韵》《天籁集》。